Кізільнік чарнаплодны

Кізі́льнік чарнаплодны (Cotoneaster melanocarpus) — від кветкавых раслін роду  сямейства .

 Батанічнае апісанне 
Раскідзісты лістападны куст вышынёй да 2 м. Маладыя парасткі лямцава апушаныя. Старыя галінкі голыя, бліскучыя, чырвона-бурага колеру. Лісце чаргаванае, на чаранках, простае, суцэльнае, яйцападобнай формы, з завостранай верхавінкай і гладкім краем. Зверху лісце цёмна-зялёнае, знізу — бела-лямцавае. Кветкі з пяццю пялёсткамі, ружовыя, па 5—15 у рыхлых гронках. Плод — яблык чорнага колеру з шызаватым налётам і 2—4 костачкамі.

 Распаўсюджанне і экалогія 
Расліна распаўсюджана на тэрыторыі Усходняй Еўропы, Скандынавіі, у Сібіры, Паўночна-Усходнім Кітаі, Манголіі, на Каўказе і ў Сярэдняй Азіі. Святлолюбівая, ценевынослівая расліна. Мезафіт і мезатроф.

Расце ў стэпах, на горных лугах, узлесках і палянах, камяністых россыпах, у парках і садах. Цвіце ў маі(у чэрвені—ліпеніЧырвоная кніга Беларусі ). Апыляецца насякомымі. Плады паспяваюць у верасні—кастрычніку (у жніўні—верасні).

Від занесены ў Чырвоную кнігу Рэспублікі Беларусь. Ахоўваецца на тэрыторыі шэрагу рэгіёнаў Расіі і Украіны, у Прыднястроўі і Эстоніі.

 Гаспадарчае значэнне 
Лекавая (мачагонны, жаўцягонны і вяжучы сродак) і дэкаратыўная расліна.

 Літаратура 


 Спасылкі 

 Cotoneaster melanocarpus Fisch. ex A.Blytt // ИАС «ООПТ России»

Катэгорыя:Кізільнік
Катэгорыя:Флора Еўразіі
Катэгорыя:Дэкаратыўныя расліны
Катэгорыя:Лекавыя расліны